માનવમિત્ર, અમદાવાદ : નાણામંત્રી અરુણ જેટલીએ રજુ કરેલા દેશનાં સામાન્ય બજેટ પર પ્રતિક્રિયા આપતાં કોંગ્રેસે જણાવ્યું હતું કે ખેડૂતોનું દેવું માફ કરવું જોઈએ. બજેટમાં ખેડૂતોના દેવામાફીની કોઈ વાત જ કરવામાં આવી નથી. કોંગ્રેસની સરકારે ૨૦૦૮માં ખેડૂતોનું ૭૬,૦૦૦ કરોડ રૂપિયાનું દેવું માફ કર્યું હતું અને દેશના ૪.૫ કરોડ ખેડૂતોને રાહત આપી હતી. અત્યારે લગભગ બે લાખ કરોડ રૂ. નું દેવું ખેડૂતોને માથે છે. ચુંટણી પહેલાં મોટી મોટી વાતો કરનાર ભાજપ સરકારને આજે ત્રણ વર્ષ ઉપર વીતી ગયા હોવા છતાં પ્રજાની હાલાકીમાં ઘટાડો થવાને બદલે વધારો થયો છે.